”Byger der går og kommer, det er den danske sommer” Oluf Rings vers fra Danmark, nu blunder den lyse nat, passede ganske godt på mandagens sommervejr, hvor der var særdeles kraftige regnskyl i blandt. Ifølge TV2 Vejret var det Vodskov, der løb med den tvivlsomme ære som det sted i landet, der blev ramt af det kraftigste skybrud i landet, der betød oversvømmelse af veje og kældre. Hele 17,3 mm. på blot 30 minutter lyder den officielle måling, mens Gistrup tager andenpladsen med 14,4 mm. Derudover er der foretaget en række private målinger, hvor Uglerup på Nordvestsjælland nåede op på hele 25,4 mm. I videoen herover kan du se den seneste vejrudsigt for Nordjylland, der ikke melder om nær som meget vand, som mandagen bød på.

Referat:
Mandagens kraftige regnbyger var kraftigst i Nordjylland.